MATCH พุ่งแรง! รับ “บีบีทีวีฯ” เทนเดอร์ 1.60 บ. สูงกว่ากระดาน 91.36%
MATCH พุ่งแรง! รับ "บีบีทีวีฯ" เทนเดอร์ 1.60 บ. สูงกว่ากระดาน 91.36%
MATCH พุ่งแรง! รับ "บีบีทีวีฯ" เทนเดอร์ 1.60 บ. สูงกว่ากระดาน 91.36%
10 เม.ย. 2563

ผู้สื่อข่าวรายงานว่า บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH ณ เวลา 10.33 น. อยู่ที่ระดับ 1.56 บาท บวก 0.75 บาท หรือ 92.56% ด้วยมูลค่าซื้อขาย 3.25 บาท

โดยเช้านี้(10 เม.ย.) MATCH แจ้งว่าบริษัทได้รับหนังสือแจ้งความประสงค์ในการเข้าซื้อหุ้นของบริษัทผ่านการทำคำเสนอซื้อหลักทรัพย์โดยสมัครใจ (Voluntary Tender Offer) จากบริษัท บีบีทีวี โปรดัคชันส์ จำกัด (ผู้ทำคำเสนอซื้อ) ซึ่งปัจจุบันถือหุ้นในบริษัทรวม 74.50% ได้แจ้งความประสงค์จะซื้อหุ้นของบริษัทจำนวน 199,315,417 หุ้น หรือคิดเป็นสัดส่วน 25.50% ที่ราคาเสนอซื้อหุ้นละ 1.60 บาท โดยบริษัทจะเรียกประชุมคณะกรรมการบริษัทเพื่อพิจารณาข้อมูลการทำคำเสนอซื้อหุ้นต่อไป
อนึ่ง ราคาหุ้น MATCH ปิดตลาดเมื่อวานนี้อยู่ที่ 0.81 บาท          
ทั้งนี้ตลาดหลักทรัพย์แห่งประเทศไทย (ตลท.) ระบุเพิ่มเติมว่า เพื่อให้หุ้น MATCH สามารถมีการซื้อขายต่อไปได้ตามสภาพความเป็นจริง จึงอาศัยอำนาจตามความในข้อ 29 (3) แห่งข้อบังคับตลาดหลักทรัพย์แห่งประเทศไทย เรื่องการซื้อขาย การชำระราคา และการส่งมอบหลักทรัพย์ในตลาดหลักทรัพย์ พ.ศ. 2555 กำหนดให้ราคาซื้อขายหุ้น MATCH  ในวันที่ 10 เมษายน 2563 มีราคาสูงสุดและต่ำสุดไม่เกินหนึ่งเท่าจากราคาซื้อขายครั้งสุดท้ายของหลักทรัพย์